open-index/open-wikipedia-markdown huggingface dataset:
อดิศักดิ์ โภคกุลกานนท์

**อดิศักดิ์ โภคกุลกานนท์** (เกิด 14 ตุลาคม พ.ศ. 2474) เป็นนักการเมืองชาวไทย อดีตสมาชิกสภาผู้แทนราษฎร แบบบัญชีรายชื่อ สังกัดพรรคเพื่อไทย อดีตสมาชิกสภาผู้แทนราษฎรจังหวัดอุบลราชธานี

## ประวัติ
อดิศักดิ์ เกิดเมื่อวันที่ 14 ตุลาคม พ.ศ. 2474 ที่ตำบลขุหลุ อำเภอตระการพืชผล จังหวัดอุบลราชธานี เป็นบุตรนายลิบคือ กับนางพวง แซ่ก๊วย ด้านครอบครัวสมรสกับนางเกศสุดา โภคกุลกานนท์ มีบุตรคือ เชิดศักดิ์ โภคกุลกานนท์ อดีตที่ปรึกษารัฐมนตรีว่าการกระทรวงศึกษาธิการ (พลตำรวจเอก เพิ่มพูน ชิดชอบ)

สำเร็จการศึกษาระดับปริญญาตรี คณะวิทยาศาสตร์ จากสถาบันราชภัฏอุบลราชธานี

## การทำงาน
อดิศักดิ์ เคยเป็นกำนันตำบลขุหลุ อำเภอตระการพืชผล ตั้งแต่ปี พ.ศ. 2516 ต่อมาได้รับเลือกตั้งเป็นสมาชิกสภาผู้แทนราษฎร จังหวัดอุบลราชธานี ครั้งแรกในการเลือกตั้ง พ.ศ. 2518 สังกัดพรรคชาติไทยและได้รับเลือกตั้งต่อเนื่องมาหลายสมัย และหลายสังกัดพรรคการเมืองได้แก่ พรรคกิจสังคม พรรคชาติพัฒนา พรรคไทยรักไทย และพรรคพลังประชาชน ต่อมาในการเลือกตั้ง พ.ศ. 2554 ลงสมัครรับเลือกตั้งในสังกัดพรรคเพื่อไทย และได้รับเลือกตั้งเป็นสมาชิกสภาผู้แทนราษฎร แบบบัญชีรายชื่อ สังกัดพรรคเพื่อไทย นอกจากนั้นอดิศักดิ์ ยังเคยได้รับแต่งตั้งให้ดำรงตำแหน่งเลขานุการรัฐมนตรีประจำสำนักนายกรัฐมนตรี และที่ปรึกษารัฐมนตรีว่าการกระทรวงยุติธรรม ในปี พ.ศ. 2548

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 95

กระทั่ง พ.ศ. 2561 อดิศักดิ์ได้ย้ายมาร่วมงานกับพรรคพลังประชารัฐ พร้อมกับสุพล ฟองงาม อดีตเลขาธิการพรรคเพื่อไทย และเชิดศักดิ์ โภคกุลกานนท์ บุตรชายอดิศักดิ์ และในปี 2562 ลงสมัครรับเลือกตั้ง สส.แบบบัญชีรายชื่อ สังกัดพรรคพลังประชารัฐ ลำดับที่ 38 แต่ไม่ได้รับเลือกตั้ง

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอตระการพืชผล
หมวดหมู่:ชาวไทยเชื้อสายจีน
หมวดหมู่:ข้าราชการพลเรือนชาวไทย
หมวดหมู่:นักการเมืองจากจังหวัดอุบลราชธานี
หมวดหมู่:สมาชิกสภาผู้แทนราษฎรจังหวัดอุบลราชธานี
หมวดหมู่:สมาชิกสภาผู้แทนราษฎรไทยแบบสัดส่วน
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:พรรคชาติไทย
หมวดหมู่:พรรคกิจสังคม
หมวดหมู่:พรรคสามัคคีธรรม
หมวดหมู่:พรรคชาติพัฒนา (พ.ศ. 2535)
หมวดหมู่:พรรคความหวังใหม่
หมวดหมู่:พรรคไทยรักไทย
หมวดหมู่:พรรคพลังประชาชน (พ.ศ. 2541)
หมวดหมู่:พรรคเพื่อไทย
หมวดหมู่:นักการเมืองพรรคพลังประชารัฐ
หมวดหมู่:บุคคลจากมหาวิทยาลัยราชภัฏอุบลราชธานี
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
คิมโบ สไลซ์

**เควิน เฟอร์กูสัน** (; 8 กุมภาพันธ์ ค.ศ. 1974 – 6 มิถุนายน ค.ศ. 2016) หรือที่รู้จักในชื่อ **คิมโบ สไลซ์** (Kimbo Slice) เป็นทั้งนักมวยสากลชาวอเมริกันเชื้อสายบาฮามาส, นักต่อสู้แบบผสม และนักแสดงในบางโอกาส เขามีชื่อเสียงจากการต่อสู้ข้างถนนที่มีการเผยแพร่ทางอินเทอร์เน็ต ซึ่ง *[[โรลลิงสโตน]]* ได้ให้ชื่อเล่นแก่เขาว่า "ราชันแห่งนักวิวาทประจำเว็บ"

สไลซ์ได้ตีตัวจากวงการต่อสู้ใต้ดิน และได้ร่วมเซ็นสัญญากับ อีลิท XC ใน ค.ศ. 2007 และหลังจากอีลิท XC ประกาศการล้มละลายใน ค.ศ. 2008 สไลซ์ก็กลายเป็นตัวแทนอิสระ เขาเข้าร่วมแข่งขันในรายการ *[[ดิอัลติเมทไฟท์เตอร์: เฮฟวี่เวท]]* ที่ซึ่งเขาได้แพ้เป็นครั้งแรกต่อ รอย เนลสัน ซึ่งเป็นนักสู้ที่มากด้วยประสบการณ์และเป็นผู้ชนะของรายการ ในการเปิดตัว UFC ของเขา สไลซ์ได้เป็นฝ่ายชนะต่อ ฮุสตัน อเล็กซานเดอร์ ในรายการ *ดิอัลติเมทไฟท์เตอร์: เฮฟวี่เวท* ไฟแนลลี แต่แล้วเขาก็แพ้ในการต่อสู้ UFC รอบที่สองให้กับ แมตต์ มิทรีโอน ในรายการ UFC 113

## ชีวิตส่วนตัว
ปัจจุบันเฟอร์กูสันอาศัยอยู่กับครอบครัวของเขาในคอรัลสปริงส์ รัฐฟลอริดา และเป็นพ่อเพียงคนเดียวของเด็กหกคน ซึ่งได้แก่เด็กชายสามคนและเด็กหญิงสามคน ซึ่งเขาได้หมั้นกับแฟนสาว แอนธีโอเนตต์ เรย์ ที่คบกันมานาน

## ผลงานภาพยนตร์
* ค.ศ. 2012 *[[เดอะสกอร์เปี้ยนคิง 3 สงครามแค้นกู้บัลลังก์เดือด]]* รับบทเป็น ซูลู คอนโด
* ค.ศ. 2009 *[[โคตรคนกำปั้นสั่งตาย]]* รับบทเป็น เจ.ซี.

## อ้างอิง

## แหล่งข้อมูลอื่น

* 
* Kimbo305.com (Official Website of Kimbo Slice)
* Professional MMA record for Kevin Ferguson from Sherdog
* Professional boxing record for Kimbo Slice  from BoxRec

หมวดหมู่:นักต่อสู้แบบผสมชาวอเมริกัน
หมวดหมู่:นักมวยปล้ำอาชีพชาวอเมริกัน
หมวดหมู่:นักมวยสากลชาวอเมริกัน
หมวดหมู่:ชาวอเมริกันเชื้อสายแอฟริกา
หมวดหมู่:บุคคลจากไมแอมี
หอเกียรติยศดับเบิลยูซีดับเบิลยู

[thumb|right|230px|โลโก้ของ'''หอเกียรติยศดับเบิลยูซีดับเบิลยู'''ในปี [ค.ศ. 1993]]
**หอเกียรติยศดับเบิลยูซีดับเบิลยู** เป็นหอเกียรติยศสำหรับนักมวยปล้ำมืออาชีพของสมาคมมวยปล้ำอาชีพเวิลด์แชมเปี้ยนชิพเรสต์ลิง หรือ ดับเบิลยูซีดับเบิลยู ซึ่งถูกจัดครั้งแรกในเดือนกุมภาพันธ์ ปี ค.ศ. 1993 - ค.ศ. 1995 เป็นรายการพิเศษของดับเบิลยูซีดับเบิลยูและเพื่อเป็นการมอบรางวัลแก่ตำนานนักมวยปล้ำอาชีพหรือตำนานนักมวยปล้ำแทกทีม ทุก 1 ปี จะมีการมอบรางวัล 1 ครั้ง จนในปี ค.ศ. 2001 รายการนี้ได้ยุติลงเนื่องสมาคมมวยปล้ำอาชีพดับเบิลยูดับเบิลยูอี ได้ซื้อกิจการไป

## รายชื่อผู้ที่เข้าสู้หอเกียรติยศ
[thumb|right|upright|[ฮาร์ลีย์ เรซ ได้เข้าสู่หอเกียรติยศในปี 1994]]
thumb|right|upright|เทอร์รี ฟังค์ ได้เข้าสู่หอเกียรติยศในปี 1995

## ดูเพิ่ม
*หอเกียรติยศมวยปล้ำอาชีพและพิพิธพัณฑ์
*หอเกียรติยศดับเบิลยูดับเบิลยูอี
*หอเกียรติยศเอ็นดับเบิลยูเอ
*หอเกียรติยศมวยปล้ำเซนหลุยส์

## อ้างอิง
;ธรรมดา
* 
* 
* 
;ลิงก์

## แหล่งข้อมูลอื่น
*WCW Hall of Fame at Steelcagematch.com

หมวดหมู่:เวิลด์แชมเปี้ยนชิพเรสต์ลิง
หมวดหมู่:หอเกียรติยศมวยปล้ำอาชีพ
กองทัพมาเลเซีย

**กองทัพมาเลเซีย** ( หรือ **MAF** ) เป็นกองทัพของสหพันธรัฐมาเลเซีย สังกัดกระทรวงกลาโหม ประกอบด้วยสามเหล่าทัพคือ กองทัพบก, กองทัพอากาศ, กองทัพเรือ และ กองกำลังกึ่งทหาร

## ประวัติ
กองทัพของมาเลเซียเกิดขึ้นจากการก่อตัวของกองกำลังท้องถิ่น ในครึ่งแรกของคริสต์ศตวรรษที่ 20 ระหว่างที่สหพันธรัฐมาลายาและสิงคโปร์ยังเป็นรัฐในอารักขาของอังกฤษ ก่อนที่ต่อมาได้รับเอกราชในปี พ.ศ. 2500 โดยมีบทบาทคือการปกป้องอธิปไตยและผลประโยชน์ของชาติรวมถึงภัยคุกคามต่างๆ

### ช่วงการปลดแอก
ในช่วงของการปลดแอกในปี พ.ศ. 2500 กองทัพมาลายาและกองกำลังของเครือจักรภพแห่งชาติได้ถูกว่าจ้างเป็นการฉุกเฉิน จากการก่อความไม่สงบของลัทธิคอมมิวนิสต์ ซึ่งนำโดย ชิน เผง หัวหน้าพรรคคอมมิวนิสต์มาลายา กลุ่มของคอมมิวนิสต์ในมลายาขณะนั้นได้รับการสนับสนุนจากจีน จากการเป็นปลดแอกของมาลายาทำให้พื้นที่ในการก่อความไม่สงบลดลง จนกระทั่งปี พ.ศ. 2503 ชิน เผง จึงได้สั่งยุติการสู้รบ

3 ปีภายหลังวิกฤติการณ์มาลายา มาลายา, สิงคโปร์, ซาราวัก และ บอร์เนียวเหนือ ได้ถูกรวมกันเป็น "สหพันธรัฐมาเลเซีย" ซึ่งถูกต่อต้านทางการทหารอย่างยิ่งจากนายซูการ์โน ประธานาธิบดีอินโดนีเซียในขณะนั้น การเผชิญหน้าได้เกิดขึ้นในป่าของเกาะบอร์เนียว แต่ก็ยังถือเป็นความขัดแย้งระดับต่ำ ต่อมากองทัพมาเลเซียได้รับความช่วยเหลืออีกครั้งจากเครือจักรภพแห่งชาติ ในปี พ.ศ. 2509 ซึ่งซูการ์โนถูกโค่นล้มและความขัดแย้งถือเป็นที่สิ้นสุด

หมวดหมู่:กองทัพมาเลเซีย
มาเลเซีย
มาเลเซีย
ไอริส-ที

**ไอริส-ที** (ย่อ: IRIS-T อังกฤษ: Infra Red Imaging System Tail) เป็นอาวุธปล่อยอากาศสู่อากาศพิสัยใกล้ ที่เยอรมนีเป็นผู้นำในการพัฒนาร่วมกับหลายประเทศ เพื่อแทนที่ AIM-9 Sidewinder ซึ่งเป็นที่ใช้งานส่วนใหญ่ในประเทศสมาชิก นาโต้

## ประวัติ
180px|thumb|left|หัวจรวดค้นหาตำแหน่ง

ในทรรศวรรษที่ 1980 ประเทศสมาชิกนาโต้ลงนามในบันทึกความตกลงว่าสหรัฐอเมริกาจะพัฒนาอาวุธปล่อยอากาศสู่อากาศพิสัยกลางเพื่อแทนที่ AIM-7 Sparrow ในขณะที่สหราชอาณาจักรและเยอรมนีจะพัฒนาอาวุธปล่อยอากาศสู่อากาศพิสัยใกล้ เพื่อแทนที่ AIM-9 Sidewinder สหรัฐอเมริกาได้ออกแบบและพัฒนา AIM-120 AMRAAM ในขณะที่สหราชอาณาจักร-เยอรมนีเริ่มออกแบบและพัฒนา AIM-132 ASRAAM

ASRAAM ได้ถือกำเนิดขึ้นในปี ค.ศ. 1970 ซึ่งออกแบบให้มีความคล่องแคล่วสูงที่เรียกว่า "Taildog" แต่ในปี 1974 การพัฒนาก็ต้องสิ้นสุดลงจากการที่ไม่มีคำสั่งซื้อ ซึ่งต่อมาเยอรมนีและสหราชอาณาจักรได้มีความพยายามที่จะรื้อแผนงานนี้ขึ้นมาอีกครั้ง ในช่วงเวลานั้น ความจำเป็นในการที่ขีปนาวุธจะต้องมีความคล่องแคล่วสูงได้ถูกลดระดับลง

AIM-120 ที่สหรัฐอเมริกาพัฒนานั้นสามารถปฏิบัติการในรัศมีมากกว่า 32 กิโลเมตร ในขณะที่ AIM-9 และ Taildog ยังพบช่องโหว่อีกมากที่ต้องเร่งแก้ไข แปลนขีปนาวุธเดิมได้ถูกนำมาใช้อีกครั้งในการผลิต แต่มีการปรับปรุงในบางรายละเอียด

ภายหลังจากที่เยอรมนีได้รวมประเทศในปี ค.ศ. 1990 เยอรมนีพบว่าตนเองนั้นมีขีปนาวุธ Vympel R-73 ของสหภาพโซเวียตอยู่มากมาย สำหรับใช้งานกับเครื่องบิน มิก-29 ซึ่งเป็นที่รับรู้ถึงประสิทธิภาพของมัน โดยเฉพาะอย่างยิ่ง มันถูกค้นพบว่ามีความคล่องแคล่วกว่าเท่าตัวรวมถึงมีพิสัยทำการไกลกว่า AIM-9 ซึ่งข้อสรุปเหล่านี้เองทำให้​​เยอรมนีตั้งคำถามบางแง่มุมในการออกแบบของ ASRAAM ในส่วนของลำตัวซึ่งเป็นความรับผิดชอบของสหราชอาณาจักร ซึ่งต่อมานั้นส่งผลให้เยอรมนีและสหราชอาณาจักรไม่สามารถมาตกลงเกี่ยวกับการออกแบบของ ASRAAM ได้ ดังนั้นในปี ค.ศ. 1990 เยอรมนีถอนตัวออกจากโครงการ ASRAAM ในขณะที่สหราชอาณาจักรมีมติที่จะหาผู้ร่วมพัฒนาอื่นๆในการพัฒนา ASRAAM ต่อไป

## ประเทศผู้พัฒนา
250px|thumb|ประเทศผู้ใช้งาน IRIS-T
ในปี ค.ศ. 1995 เยอรมนีได้ประกาศแผนงานพัฒนาขีปนาวุธนามว่า "IRIS-T" ร่วมกับกรีซ, อิตาลี, นอร์เวย์, สวีเดนและแคนาดา ซึ่งภายหลังแคนาดาได้ถอนตัวออกไป

สัดส่วนการจัดสรรงานในการพัฒนาขีปนาวุธ IRIS-T 
* เยอรมนี: 46%
* อิตาลี:    19%
* สวีเดน:   18%
* กรีซ:      13%
* แคนาดาและนอร์เวย์: 4 %

## ประเทศผู้ใช้งาน

## อ้างอิง

## แหล่งข้อมูลอื่น

*[ IRIS-T on the Homepage of German developer and manufacturer [Diehl BGT Defence]]

หมวดหมู่:อาวุธปล่อยอากาศสู่อากาศ
หมวดหมู่:มิสไซล์พิสัยใกล้
สยามโมอะเดปิส แม่เมาะเอนซิส

**สยามโมอะ​เดปิส​ ​แม่​เมาะ​เอนซิส** เป็นสัตว์เลี้ยงลูกด้วยนมชนิดหนึ่ง ในอันดับไพรเมต (Primate) ซึ่งปัจจุบันได้สูญพันธุ์ไปหมดแล้ว มีชื่อวิทยาศาสตร์ว่า *Siamoadapis maemohensis* อยู่ในวงศ์ศิวะอะปิด (Sivaladapidae) ซึ่งมีกรามล่างจำ​นวน 4 กราม​ ​มีลักษณะสำคัญ คือ มีฟันกรามน้อยหนึ่งซี่​ซึ่ง​มีขนาด​ใหญ่​กว่าฟันกรามน้อยเมื่อเปรียบเทียบกับไพรเมตวงศ์อื่น ๆ

สยามโมอะ​เดปิส​ ​แม่​เมาะ​เอนซิส มีลักษณะ​ใกล้​เคียง​กับลีเมอร์ มีหางยาว​ไว้​เกาะเกี่ยวต้นไม้และ​มีวิวัฒนาการน้อย​ซึ่ง​พบเฉพาะ​เกาะมาดากัสการ์​​ในทวีปแอฟริกา ขณะที่ลำ​ตัวของ สยามโมอะ​เดปิส​ ​แม่​เมาะ​เอนซิส มี​ความ​ยาว 15 เซนติเมตร หรือ​เล็ก​กว่าลิงลมในปัจจุบันครึ่งหนึ่ง​ มีน้ำหนักเพียง​ 500-700 กรัม หากินในเวลากลางคืน​ โดย​กินแมลง,​ ใบไม้และผลไม้​เป็น​อาหาร​ ​ไม่​สามารถ​กัดกินอาหารแข็ง ๆ ได้ 

​มีอายุ​อยู่​เมื่อประมาณ 13.1 ล้านปีก่อน​​ตอนกลางของสมัยไมโอซีนในยุคนีโอจีน เมื่อ 8 ล้านปีที่​แล้ว โดยขุดค้นเป็นซากฟอสซิลครั้งแรกในอำเภอแม่เมาะ จังหวัดลำปาง ซึ่งถือเป็นครั้งแรกในประเทศไทยและในภูมิภาคแถบนี้ เมื่อปี ค.ศ. 2004 โดย ดร.เยาวลักษณ์ ชัยมณี นักวิทยาศาสตร์ชาวไทย ประจำกระทรวงทรัพยากรธรรมชาติและสิ่งแวดล้อม (ทส.)

## อ้างอิง

หมวดหมู่:ไพรเมต
หมวดหมู่:ซากดึกดำบรรพ์ในประเทศไทย‎
หมวดหมู่:สัตว์เลี้ยงลูกด้วยน้ำนมที่สูญพันธุ์ไปแล้ว
หมวดหมู่:การค้นพบในปี พ.ศ. 2547
หมวดหมู่:สัตว์ที่สูญพันธุ์ไปแล้วของประเทศไทย
ประทุม ชูทอง

**ประทุม ชูทอง**  เกิดเมื่อวันที่ 20 ตุลาคม พ.ศ. 2526 ที่จังหวัดระนอง เป็นนักฟุตบอลอาชีพชาวไทย โดยเล่นในตำแหน่งกองหลัง ประทุมเคยเล่นให้กับเชียงราย ยูไนเต็ด, สโมสรฟุตบอลราชบุรี มิตรผล, สโมสรฟุตบอลศุลกากร ยูไนเต็ด ปัจจุบันถูกดึงตัวไปเล่นให้กับ สโมสรลพบุรี ยูไนเต็ด ในลีก TA​ Thailand​ Amateur​ League​ 2022

## แหล่งข้อมูลอื่น
* http://www.burirampea.com/th/home.php 

หมวดหมู่:นักฟุตบอลชาวไทย
หมวดหมู่:นักกีฬาจากจังหวัดระนอง
หมวดหมู่:ผู้เล่นสโมสรฟุตบอลมหาวิทยาลัยเกษมบัณฑิต
หมวดหมู่:ผู้เล่นสโมสรฟุตบอลจัมปาศรี ยูไนเต็ด
หมวดหมู่:ผู้เล่นสโมสรฟุตบอลบุรีรัมย์ ยูไนเต็ด
หมวดหมู่:ผู้เล่นสโมสรฟุตบอลสุพรรณบุรี
หมวดหมู่:ผู้เล่นสโมสรฟุตบอลเชียงราย ยูไนเต็ด
หมวดหมู่:ผู้เล่นสโมสรฟุตบอลราชบุรี
หมวดหมู่:ผู้เล่นสโมสรฟุตบอลคัสตอม ยูไนเต็ด
หมวดหมู่:ผู้เล่นสโมสรฟุตบอลภูเก็ต อันดามัน
หมวดหมู่:ผู้เล่นในไทยลีก
ศูนย์คุณธรรม (องค์การมหาชน)

**ศูนย์คุณธรรม (องค์การมหาชน)** () เป็นองค์การมหาชนของประเทศไทย จัดตั้งขึ้นตามพระราชกฤษฎีกาจัดตั้งศูนย์คุณธรรม (องค์การมหาชน) พ.ศ. 2554 มีผลบังคับใช้เมื่อวันที่ 10 มิถุนายน พ.ศ. 2554 มีภารกิจด้านการส่งเสริมและสนับสนุนคุณธรรมความดีภายใต้บริบทของสังคมไทยซึ่งมีการเปลี่ยนแปลงและมีการพัฒนาตลอดเวลา และเป็นหน่วยงานกลางในการประสานความร่วมมือกับทุกภาคส่วนเพื่อพัฒนาคุณธรรมความดี

## ประวัติ
### ศูนย์ส่งเสริมและพัฒนาพลังแผ่นดินเชิงคุณธรรม
เดิมศูนย์คุณธรรม ถูกจัดตั้งขึ้นในชื่อ "ศูนย์ส่งเสริมและพัฒนาพลังแผ่นดินเชิงคุณธรรม" เป็นหน่วยงานเฉพาะด้านตามนโยบายรัฐบาล ก่อตั้งเมื่อวันที่ 18 มิถุนายน พ.ศ. 2547 สังกัดสำนักงานบริหารและพัฒนาองค์ความรู้ (องค์การมหาชน) หรือ สบร. สำนักนายกรัฐมนตรี เพื่อทำหน้าที่หลักในการบริหารจัดการและพัฒนาองค์ความรู้ด้านการพัฒนาคุณธรรมจริยธรรม ตลอดจนประสานงานและสนับสนุนให้เกิดเครือข่ายองค์กรด้านการพัฒนาคุณธรรมจริยธรรม
## คณะกรรมการ
#คุณหญิง ปัทมา ลีสวัสดิ์ตระกูล ประธานกรรมการ
#ศาสตราจารย์ เกียรติคุณ นายแพทย์ รณชัย คงสกนธ์  กรรมการผู้ทรงคุณวุฒิ
#ศาสตราจารย์ ดร.สุรศักดิ์ ลิขสิทธิ์วัฒนกุล กรรมการผู้ทรงคุณวุฒิ
#ดร. เมธินี เทพมณี กรรมการผู้ทรงคุณวุฒิ
#ดร.  สีลาภรณ์ บัวสาย กรรมการผู้ทรงคุณวุฒิ
#รองศาสตราจารย์ ดร.  ณกมล ปุญชเขตต์ทิกุล กรรมการผู้ทรงคุณวุฒิ
### ศูนย์คุณธรรม (องค์การมหาชน)
ต่อมาในปี พ.ศ. 2551 จึงได้เริ่มมีแนวความคิดในการจัดตั้งองค์การมหาชนขึ้น และได้มีการประกาศพระราชกฤษฎีกาจัดตั้งศูนย์คุณธรรม (องค์การมหาชน) พ.ศ. 2554 ในราชกิจจานุเบกษา เล่ม 128 ตอนที่ 46ก วันที่ 9 มิถุนายน พ.ศ. 2554 โดยโอนภารกิจ ทรัพย์สิน และบุคลากรของศูนย์ส่งเสริมและพัฒนาพลังแผ่นดินเชิงคุณธรรม สำนักงานบริหารและพัฒนาองค์ความรู้ (องค์การมหาชน) มาจัดตั้งเป็นองค์การมหาชนแห่งใหม่

## ภารกิจ
ศูนย์คุณธรรม (องค์การมหาชน) มีบทบาทหน้าที่และภารกิจ ดังนี้
* ส่งเสริมและสนับสนุนการรวมพลังของกลุ่มหรือเครือข่ายทางสังคม และประสานความร่วมมือกับทุกภาคส่วน รวมถึงการจัดประชุมสมัชชาคุณธรรมแห่งชาติที่สอดคล้องกับแนวทางหรือกรอบการดำเนินงานของคณะกรรมการส่งเสริมคุณธรรมแห่งชาติ ตามระเบียบสำนักนายกรัฐมนตรีว่าด้วยการ
ส่งเสริมคุณธรรมแห่งชาติ พ.ศ. 2550 เพื่อพัฒนาคุณธรรมความดีที่เหมาะสมกับบริบทของสังคมไทย
* ส่งเสริมและสนับสนุนการศึกษาวิจัย ค้นคว้า พัฒนาองค์ความรู้ สร้างองค์ความรู้ใหม่รวบรวมองค์ความรู้ แลกเปลี่ยนเรียนรู้ บริหารจัดการความรู้ เผยแพร่องค์ความรู้ด้านคุณธรรมความดีและเป็นศูนย์ข้อมูลเกี่ยวกับรูปแบบของการประพฤติปฏิบัติดีของบุคคลและการเป็นคนดีของสังคม
* ส่งเสริม สนับสนุน และประสานความร่วมมือกับภาครัฐ ภาคธุรกิจ ภาคประชาสังคมและภาคประชาชน ในการดำเนินการเพื่อให้เกิดความเข้มแข็งทางวิชาการและนวัตกรรมในกระบวนการพัฒนาคุณธรรมความดีในรูปแบบต่าง ๆ
* ส่งเสริมและสนับสนุนกิจกรรมอื่น ๆ และการใช้กระบวนการมีส่วนร่วมทางสังคม เพื่อประโยชน์ในการพัฒนาคุณธรรมความดี

## อ้างอิง

## แหล่งข้อมูลอื่น
* ระเบียบสำนักนายกรัฐมนตรี ว่าด้วยการส่งเสริมคุณธรรมแห่งชาติ พ.ศ. 2550

หมวดหมู่:กระทรวงวัฒนธรรม (ประเทศไทย)
หมวดหมู่:องค์การมหาชน
หมวดหมู่:องค์การที่ก่อตั้งในปี พ.ศ. 2554
หมวดหมู่:หน่วยงานของรัฐบาลไทยในเขตพญาไท
เสียงหยุด เพดานแข็ง ไม่ก้อง

**เสียงหยุด เพดานแข็ง ไม่ก้อง** () หรือ **เสียงระเบิด เพดานแข็ง ไม่ก้อง** () เป็นเสียงพยัญชนะที่มีใช้ในหลายภาษา เช่น ภาษาไอริช, ภาษาบาสก์, ภาษาแอลเบเนีย, ภาษาลัตเวีย, ภาษาเขมร, ภาษาเวียดนาม เป็นต้น สัญลักษณ์ในชุดสัทอักษรสากลที่ใช้แทนเสียงนี้คือ  และสัญลักษณ์เอกซ์-แซมปาที่ตรงกันคือ `c` ไม่มีเสียงนี้ในภาษาไทย

หยุด เพดานแข็ง ไม่ก้อง
โภจาแอร์ เที่ยวบินที่ 213

**โภจาแอร์ เที่ยวบินที่ 213** (บี4-213) เป็นเที่ยวบินโดยสารภายในประเทศตามกำหนด ซึ่งดำเนินการโดย โภจาแอร์ สายการบินปากีสถาน เมื่อวันที่ 20 เมษายน ค.ศ. 2012 อากาศยานโบอิ้ง 737–236 บินจากท่าอากาศยานนานาชาติจินนาห์ นครการาจี ตกในสภาพอากาศเลวร้ายระหว่างเข้าใกล้ท่าอากาศยานนานาชาติเบนาซีร์ บุตโต กรุงอิสลามาบาด ผู้โดยสารทั้ง 127 คนบนเครื่อง รวมทั้งลูกเรือ 6 คน เสียชีวิตในอุบัติเหตุตกทั้งหมด

## แหล่งข้อมูลอื่น
* Bhoja Air( )
หมวดหมู่:อุบัติเหตุทางการบินในปี พ.ศ. 2555
หมวดหมู่:อุบัติเหตุทางการบินในประเทศปากีสถาน
หมวดหมู่:อุบัติเหตุของเครื่องบินโบอิง 737
ชินโนซูเกะ ฮนดะ

**ชินโนซูเกะ ฮนดะ** () เกิดเมื่อวันที่ 23 มิถุนายน พ.ศ. 2533 เป็นนักฟุตบอลชาวญี่ปุ่นเกิดในเมืองฟูกูชิมะ ปัจจุบันเล่นให้แก่สโมสรฟุตบอลบางกอกกล๊าส โดยยืมตัวมาจาก บุรีรัมย์ ยูไนเต็ด ใน ไทยพรีเมียร์ลีก เล่นในตำแหน่ง กองหลัง แต่เมื่อวันที่ 28 มิถุนายน พ.ศ. 2556 สโมสรฟุตบอลบางกอกกล๊าสได้ยกเลิกสัญญายืมตัว
## แหล่งข้อมูลอื่น
* http://www.burirampea.com/th/home.php 

หมวดหมู่:นักฟุตบอลชาวญี่ปุ่น
หมวดหมู่:ผู้เล่นสโมสรฟุตบอลบุรีรัมย์ ยูไนเต็ด
หมวดหมู่:ผู้เล่นในไทยลีก
หมวดหมู่:บุคคลจากฟูกูชิมะ
อีฟว์ เอกวัลลา เอมัน

**อีฟว์ เอกวัลลา เฮอร์มัน** () เกิดเมื่อวันที่ 9 พฤษภาคม พ.ศ. 2532 เป็นนักฟุตบอลชาว แคเมอรูน ถนัดในตำแหน่ง กองหลัง ปัจจุบันเล่นให้กับ บุรีรัมย์ ยูไนเต็ด ใน ไทยพรีเมียร์ลีก ที่ ประเทศไทย 

## อ้างอิง

## แหล่งข้อมูลอื่น
* http://www.burirampea.com/th/home.php 

หมวดหมู่:ผู้เล่นสโมสรฟุตบอลบุรีรัมย์ ยูไนเต็ด
หมวดหมู่:นักฟุตบอลชาวแคเมอรูน
หมวดหมู่:กองหลังฟุตบอล
สุมัญญา ปุริสาย

**สุมัญญา ปุริสาย** (ชื่อเล่น ตั๊ก; เกิดวันที่ 5 ธันวาคม พ.ศ. 2530 ที่อำเภอพนมไพร จังหวัดร้อยเอ็ด) เป็นอดีตนักฟุตบอลชาวไทย โดยเล่นในตำแหน่งกองกลาง เขาเคยเล่นให้กับหลายสโมสร เช่น โอสถสภา, บุรีรัมย์ ยูไนเต็ด, ชัยนาท ฮอร์นบิล, แบงค็อก ยูไนเต็ด, การท่าเรือ, บีจี ปทุม ยูไนเต็ด,  ชลบุรี และอุทัยธานี

## เกียรติประวัติ
### สโมสร
;บีจี ปทุม ยูไนเต็ด
* ไทยลีก: 2563–64
;การท่าเรือ
* ไทยเอฟเอคัพ: 2562
### ทีมชาติ
;ไทย
* ฟุตบอลชิงแชมป์แห่งชาติอาเซียน (1): 2565
### รางวัลส่วนตัว
* ผู้เล่นยอดเยี่ยมไทยลีกประจำฤดูกาล (2): 2561, 2563–64

## อ้างอิง

หมวดหมู่:นักฟุตบอลชายชาวไทย
หมวดหมู่:นักฟุตบอลจากจังหวัดร้อยเอ็ด
หมวดหมู่:ผู้เล่นสโมสรฟุตบอลบุรีรัมย์ ยูไนเต็ด
หมวดหมู่:กองกลางฟุตบอล
หมวดหมู่:นักฟุตบอลทีมชาติไทย
หมวดหมู่:บุคคลจากอำเภอพนมไพร
หมวดหมู่:ผู้เล่นในไทยลีก
หมวดหมู่:ผู้เล่นสโมสรฟุตบอลชัยนาท ฮอร์นบิล
หมวดหมู่:ผู้เล่นสโมสรฟุตบอลจัมปาศรี ยูไนเต็ด
หมวดหมู่:ผู้เล่นสโมสรฟุตบอลแบงค็อก ยูไนเต็ด
หมวดหมู่:ผู้เล่นสโมสรฟุตบอลการท่าเรือ
หมวดหมู่:ผู้เล่นสโมสรฟุตบอลบีจี ปทุม ยูไนเต็ด
หมวดหมู่:ผู้เล่นสโมสรฟุตบอลชลบุรี
หมวดหมู่:ผู้เล่นสโมสรฟุตบอลอุทัยธานี
หมวดหมู่:ผู้เล่นในเอเชียนคัพ 2019
อาซัน

**อาซัน** () เป็นเมืองในจังหวัดชุงช็องใต้ ประเทศเกาหลีใต้ มีขอบเขตติดกับนครพิเศษโซลทางตอนเหนือ เมืองอาซันมีประชากรโดยประมาณ 300,000 คน

อาซันมีชื่อเสียงเรื่องบ่อน้ำร้อนและเป็นเมืองแห่งสปา

เมืองอาซันนั้นได้ขยายขอบเขตไปยังหมู่บ้านรอบข้างคือ อนยัง-ดง ซึ่งมีชื่อเสียงเรื่องบ่อน้ำร้อนเช่นกัน

## ภูมิอากาศ




## ระบบขนส่ง
เมืองอาซันใช้สถานีรถไฟความเร็วสูง KTX ร่วมกับเมืองข้างเคียงคือเมืองชอนัน เรียกสถานีนี้ว่า สถานีรถไฟชอนัน-อาซัน ใช้เวลาเดินทางจากอาซันไปโซลเพียง 30 นาทีโดยรถไฟ KTX และใช้เวลาเดินทางไปยังท่าอากาศยานนานาชาติอินช็อนโดยรถยนต์ 2 ชั่วโมง สถานีรถไฟใต้ดินของโซลได้ขยายเส้นทางสายหนึ่งมายังอาซันและเปิดให้บริการตั้งแต่วันที่ 15 ธันวาคม พ.ศ. 2551 ทางด่วนหลักสองสายคือ ทางด่วนโซล-ปูซานและทางด่วนชายฝั่งตะวันตกก็ผ่านที่เมืองอาซัน

## อุตสาหกรรมและการค้า
บริษัทเช่น ฮุนไดมอเตอร์ ซัมซุงแอลซีดี และซัมซุงอิเล็กทรอนิกส์มีโรงงานอยู่ที่เมืองอาซัน และมีนิคมอุตสาหกรรมทั้งหมด 14 แห่งซึ่งส่วนใหญ่เป็นโรงงานประกอบรถยนต์ ชิ้นส่วนอิเล็กทรอนิกส์ และโรงงานอื่น ๆ

ท่าเรือพย็องแท็กเป็นท่าเรือที่อยู่ใกล้เคียงเมืองอาซัน

## เมืองพี่น้อง
* เปอตาลิงจายา ประเทศมาเลเซีย
* แลนซิง สหรัฐ

## อ้างอิง

## แหล่งข้อมูลอื่น

* City government website

หมวดหมู่:นครในจังหวัดชุงช็องใต้
แหลม

[thumb|[แหลมคอร์นวอลล์ ประเทศอังกฤษ]]
**แหลม** () หมายถึง แผ่นดินที่มีลักษณะปลายแหลมที่ยื่นเข้าไปในทะเล  อาจเป็นภูเขาหรือหาดทรายก็ได้  ในประเทศไทยมีลักษณะแผ่นดินปลายแหลมที่ยื่นเข้าไปในทะเลหลายแห่ง เช่น 'แหลมแม่พิมพ์" อำเภอแกลง จังหวัดระยอง เป็นหาดทรายที่เป็นปลายแหลมที่ยื่นเข้าไปในทะเล    "แหลมพรหมเทพ" จังหวัดภูเก็ต เป็นแหลมที่เป็นภูเขาที่มีหน้าผาสูงอยู่ทางใต้ของเกาะภูเก็ต  "แหลมสิงห์" จังหวัดภูเก็ต เป็นหาดทรายขาวสะอาดที่มีโขดหินสวยงามเป็นต้น

## รายชื่อแหลม
; ทวีปยุโรป
* แหลมเหนือ
* แหลมตาริฟา
* แหลมโรกา
* แหลมคอร์นวอลล์

; ทวีปอเมริกาเหนือ
* แหลมคะแนเวอรัล
* เคปค้อด
* แหลมมอริสเจซุป
* แหลมมาเรียโต
* แหลมเซนต์ชาร์ลส์
* แหลมพรินซ์ ออฟเวลส์

; ทวีปอเมริกาใต้
* แหลมโฟรเวิร์ด
* แหลมกายีนาส
* แหลมโคเคอรูส
* แหลมปารีนเนียส
* แหลมฮอร์น

; ทวีปเอเชีย
* แหลมพีไอ
* แหลมบาบา
* แหลมเดจนอวา
* แหลมเชลยูสกิล
* แหลมโอมา
* แหลมเทียนหยาไหเจี่ยว

; ทวีปแอฟริกา
* แหลมอะกะลัส
* แหลมบองก์
* แหลมแฮฟูน
* แหลมเวอร์ด
* แหลมกู๊ดโฮป

; ทวีปโอเชียเนีย
* แหลมสตีฟ
* แหลมแคมป์เบล

; ทวีปแอนตาร์กติกา
* แหลมอาแดร์

หมวดหมู่:แหลม
หมวดหมู่:คำศัพท์สมุทรศาสตร์
สงกรานต์ เตชะณรงค์

**พันตำรวจโท สงกรานต์ เตชะณรงค์** รองผู้กำกับการ สำนักงานกำลังพล สำนักงานตำรวจแห่งชาติ ปฏิบัติงานกองอำนวยการรักษาความมั่นคงภายในราชอาณาจักร อดีตโฆษกกระทรวงเทคโนโลยีสารสนเทศและการสื่อสาร ในรัฐบาลนางสาวยิ่งลักษณ์ ชินวัตร และเป็นที่รู้จักในวงการการแสดงของไทย เคยมีผลงานถ่ายแบบแฟชั่น โดยการชักชวนของพชร์ อานนท์

## ประวัติ
พันตำรวจโท สงกรานต์ เตชะณรงค์ เกิดเมื่อวันที่ 13 เมษายน พ.ศ. 2526 เป็นบุตรของนายไพวงษ์ เตชะณรงค์ เจ้าของกิจการอาณาโบนันซ่าเขาใหญ่ จังหวัดนครราชสีมา กับ นางภัสรา เตชะณรงค์ สงกรานต์จบเกรด 10 จากประเทศอังกฤษ สำเร็จการศึกษาปริญญาตรีสาขานิติศาสตร์ จากมหาวิทยาลัยอัสสัมชัญ สำเร็จการศึกษาหลักสูตรอบรม จาก โรงเรียนนายร้อยตำรวจ มีพี่น้อง 4 คน
* พ.ต.ท. สงกรานต์ เตชะณรงค์ (กรานต์)
* น.ส.ไพพรรณี เตชะณรงค์ (เมย์)
* น.ส.พัทธมน เตชะณรงค์ (แจน)
* นายภูผา เตชะณรงค์ (ผา)

## ชีวิตส่วนตัว
ชีวิตส่วนตัว พ.ต.ท.สงกรานต์ เตชะณรงค์ ได้เข้าพิธีมงคลสมรสกับ ทักษอร ภักดิ์สุขเจริญ เมื่อวันที่ 22 เมษายน พ.ศ. 2555 ณ โรงแรม เดอะ โบนันซ่า เขาใหญ่ จ.นครราชสีมา และได้มีงานฉลองมงคลสมรส เมื่อวันที่ 4 พฤษภาคม พ.ศ. 2555 ณ โรงแรมแมนดาริน โอเรียนเต็ล โดยมีหม่อมเจ้าชาตรีเฉลิม ยุคลเป็นประธานในงานพิธี และในงานฉลองมงคลสมรสครั้งนี้ทั้งคู่ได้รับพระราชทานดอกไม้จากทูลกระหม่อมหญิงอุบลรัตนราชกัญญา สิริวัฒนาพรรณวดี ปัจจุบันมีบุตรสาว 1 คน คือ เอวาริณ เตชะณรงค์ ชื่อเล่น ปีใหม่ เกิดวันที่ 1 มกราคม พ.ศ. 2558 ปัจจุบันสงกรานต์จดทะเบียนหย่าเรียบร้อยแล้วเมื่อวันที่ 25 กันยายน พ.ศ. 2561

ปัจจุบัน กำลังหาดูใจกับ ณภศศิ สุรวรรณ หรือ "มายด์" นักแสดง นักธุรกิจ และยูทูบเบอร์

## การทำงาน
พันตำรวจโท สงกรานต์ เตชะณรงค์ เคยรับราชการทหาร ต่อมาได้โอนมารับราชการเป็นตำรวจและได้รับพระราชทานยศ ร้อยตำรวจโท ในเดือนตุลาคม พ.ศ. 2554 จากนั้นจึงได้เข้ามารับตำแหน่งโฆษกกระทรวงเทคโนโลยีสารสนเทศและการสื่อสาร (ไอซีที) ปัจจุบันรับราชการตำรวจในสังกัดสำนักงานกำลังพล สำนักงานตำรวจแห่งชาติ ปฏิบัติงานกองอำนวยการรักษาความมั่นคงภายในราชอาณาจักร

## ผลงาน
### ภาพยนตร์
สงกรานต์ เตชะณรงค์ เริ่มเข้าวงการในฐานะนายแบบ จากการชักชวนของพจน์ อานนท์ โดยถ่ายแบบให้กับนิตยสารและสินค้าชื่อดังมากมาย และได้ร่วมแสดงในภาพยนตร์ มายเบสท์บอดี้การ์ด เมื่อปี พ.ศ. 2553

### มิวสิกวีดีโอ
* เพลงอย่าโกรธได้ไหม ของ กรรณิการ์ ซาย
* เพลงทำไม่ไหว (Can You Do That) ของ P.O.P. คู่กับ สุรัตนาวี สุวิพร
* เพลงเผ่าไหนหรอ ของ เอิร์น จิรวรรณ เตชะหรูวิจิตร

## เครื่องราชอิสริยาภรณ์

## อ้างอิง

หมวดหมู่:ตำรวจชาวไทย
หมวดหมู่:บุคคลจากคณะนิติศาสตร์ มหาวิทยาลัยอัสสัมชัญ
หมวดหมู่:ชาวไทยเชื้อสายจีน
หมวดหมู่:นายแบบไทย
หมวดหมู่:นักการเมืองไทย
หมวดหมู่:นักธุรกิจชาวไทย
หมวดหมู่:ผู้ได้รับเครื่องราชอิสริยาภรณ์ จ.ม.
หมวดหมู่:ผู้ได้รับเครื่องราชอิสริยาภรณ์ บ.ช.
โรงเรียนวัดพระมหาธาตุ

**โรงเรียนวัดพระมหาธาตุ** (; ตัวย่อ: พ.ธ.) เป็นเป็นโรงเรียนขยายโอกาสทางการศึกษาประจำจังหวัดนครศรีธรรมราช สังกัดสำนักงานเขตพื้นที่การศึกษาประถมศึกษานครศรีธรรมราช เขต 1 สำนักงานคณะกรรมการการศึกษาขั้นพื้นฐาน กระทรวงศึกษาธิการ

## ประวัติ
**โรงเรียนวัดพระมหาธาตุ** เปิดทำการสอนเมื่อวันที่ 6 พฤศจิกายน พ.ศ. 2464 โดยจัดตั้งขึ้นบริเวณที่ดินวัดร้างของวัดมังคุดและวัดพระเดิม ซึ่งอยู่ทางทิศเหนือของวัดพระมหาธาตุวรมหาวิหาร มีฐานะเป็นโรงเรียนประจำอำเภอแห่งแรก โดยมีนายศิริ ภูริพงศ์ (ขุนภูริพงศ์ศึกษากร) ศึกษาธิการอำเภอเมือง เป็นครูใหญ่คนแรก ต่อมาได้โอนไปสังกัดหน่วยงานต่าง ๆ เช่น เทศบาลนครนครศรีธรรมราช กรมสามัญศึกษา สำนักงานคณะกรรมการการประถมศึกษาแห่งชาติ และสำนักงานคณะกรรมการการศึกษาขั้นพื้นฐานตามลำดับ

ปัจจุบันโรงเรียนวัดพระมหาธาตุได้เปิดสอน 3 ระดับ คือ ระดับปฐมวัย ระดับชั้นประถมศึกษา และระดับชั้นมัธยมศึกษาตอนต้น

## หลักสูตร
**โรงเรียนวัดพระมหาธาตุ** ได้แบ่งการจัดการเรียนการสอน 3 ระดับ คือ
* ระดับปฐมวัย
** ห้องเรียนปกติ ระดับชั้นละ 2 ห้อง ห้องละ 30 คน (60 คน)
* ระดับชั้นประถมศึกษา
** ห้องเรียนปกติ ระดับชั้นละ 7 ห้อง ห้องละ 40 คน (280 คน)
** โครงการพัฒนาคุณภาพผู้เรียนด้านวิทยาศาสตร์ คณิตศาสตร์ และเทคโนโลยี (Science Mathematics and Technology Program ; SMTP) ระดับชั้นละ 1 ห้อง ห้องละ 30 คน (30 คน)
* ระดับชั้นมัธยมศึกษาตอนต้น
** ห้องเรียนปกติ ระดับชั้นละ 2 ห้อง ห้องละ 40 คน (80 คน)

## ทำเนียบผู้บริหาร
**โรงเรียนวัดพระมหาธาตุ** มีผู้บริหารจำนวน 15 ท่าน ดังนี้

## อาคารและสถานที่
**โรงเรียนวัดพระมหาธาตุ** ประกอบด้วยอาคารทั้งหมด 5 อาคาร คือ
* อาคาร ๑
* อาคาร ๒
* อาคาร ๓
* อาคาร ๔
* โรงอาหาร

## กิจกรรม
### กรรณิการ์เกมส์
;การแข่งขันกีฬาสี
* ครั้งที่ 1 ระหว่างวันที่ 25 − 26 กรกฎาคม พ.ศ. 2562
* ครั้งที่ 2 ระหว่างวันที่ 25 − 26 สิงหาคม พ.ศ. 2565
* ครั้งที่ 3 ระหว่างวันที่ 17 − 18  สิงหาคม พ.ศ. 2566
* ครั้งที่ 4 ระหว่างวันที่ 9 − 10 กรกฎาคม พ.ศ. 2567
;พรรคสี
*  **พรรคพยัคฆ์เมฆา**
*  **พรรคกินรีมโนรมย์**
*  **พรรคพญานาคราช**
*  **พรรคสุวรรณราชสีห์**

## แหล่งข้อมูลอื่น
* โรงเรียนวัดพระมหาธาตุ (เก่า) 
* โรงเรียนวัดพระมหาธาตุ (ใหม่) 

หมวดหมู่:โรงเรียนในอำเภอเมืองนครศรีธรรมราช
หมวดหมู่:โรงเรียนสังกัดสำนักงานเขตพื้นที่การศึกษาประถมศึกษา
หมวดหมู่:โรงเรียนที่ก่อตั้งในปี พ.ศ. 2464
พระมหาธาตุ
หน่วยบริการรูปแบบพิเศษ (ประเทศไทย)

**หน่วยบริการรูปแบบพิเศษ** () เป็นรูปแบบหน่วยงานที่สำนักงาน ก.พ.ร. ได้ศึกษาแนวทางการจัดรูปแบบหน่วยงานของรัฐ เพื่อการส่งเสริมประสิทธิภาพการพัฒนาระบบราชการตามเจตนารมณ์และเงื่อนไขตามมาตรา 3/1 และมาตรา 16 แห่งพระราชบัญญัติระเบียบบริหารราชการแผ่นดิน (ฉบับที่ 5) พ.ศ. 2545 และแผนยุทธศาสตร์พัฒนาระบบราชการไทย (พ.ศ. 2546-2550) เกี่ยวกับการจัดโครงสร้างรูปแบบอื่นที่มิใช่ส่วนราชการ

หน่วยบริการรูปแบบพิเศษ ได้กำหนดขึ้นโดยระเบียบสำนักนายกรัฐมนตรี ว่าด้วยการบริหารงานของหน่วยบริการรูปแบบพิเศษ พ.ศ. 2548

## แนวคิดและหลักการ
หน่วยบริการรูปแบบพิเศษ มีแนวคิดและหลักการ คือ
* มีสถานะเป็นหน่วยงานให้บริการภายในของระบบราชการ โดยมีลักษณะกึ่งอิสระ แต่ไม่มีสถานะเป็นนิติบุคคลยังคงถือเป็นส่วนหนึ่งของกระทรวงหรือกรม และอยู่ภายใต้การบังคับบัญชาของปลัดกระทรวงหรืออธิบดี มีเป้าหมายให้บริการหน่วยงานแม่เป็นอันดับแรก และหากมีกำลังการผลิตส่วนเกินจะให้บริการหน่วยงานอื่นได้ ในการส่งมอบผลผลิตต้องมีระบบการประกันคุณภาพ
* มีลักษณะของการจัดโครงสร้างการบริหารในแบบการกระจายอำนาจ แยกส่วนออกมาเป็นหน่วยงานเอกเทศ หรือเรียกกันว่า ศูนย์รับผิดชอบ (responsibility center) ที่สามารถดูแลรับผิดชอบการดำเนินงานการบริหารทรัพยากรและการส่งมอบผลผลิตของตนเองในลักษณะเดียวกันกับศูนย์กำไร (profit center) ที่นิยมจัดตั้งขึ้นในบริษัทธุรกิจโดยทั่วไป
* มีการถ่ายโอนและโยกย้ายข้าราชการและลูกจ้างบางส่วนออกไป ลดภาระต้นทุนค่าใช้จ่ายรวมถึงการปรับปรุงประสิทธิภาพและคุณภาพของการดำเนินงานให้ดีขึ้น
* องค์ประกอบของลักษณะงานที่อาจกำหนดเป็นหน่วยบริการรูปแบบพิเศษ
** มีลักษณะงานเป็นการให้บริการ
** สามารถดำเนินการได้อย่างชัดเจนภายใต้กรอบนโยบายที่กำหนดขึ้น
** มีความสัมพันธ์เชื่อมโยงและสร้างภาระรับผิดชอบต่อหน่วยงานแม่ต้นสังกัดได้
** สามารถวัดผลสัมฤทธิ์ได้อย่างชัดเจนเป็นรูปธรรม
** มีขนาดที่เหมาะสมเพียงพอต่อการแยกส่วนออกมาจากหน่วยงานแม่ต้นสังกัด
** ไม่มีผลกระทบอย่างมีนัยสำคัญเกี่ยวกับการเปลี่ยนแปลงทางการเมือง
* การบริหารงาน อาจดำเนินการในรูปของคณะกรรมการอำนวยการหรือคณะกรรมการบริหารที่ได้รับการแต่งตั้งจากหน่วยงานแม่ต้นสังกัด โดยให้มีผู้อำนวยการซึ่งผ่านการคัดเลือกตามเงื่อนไขที่กำหนด ทำหน้าที่รับผิดชอบเกี่ยวกับการบริหารงานให้เป็นไปตามเจตนารมณ์ของการจัดตั้งหน่วยงานดังกล่าว ทั้งนี้ หน่วยบริการรูปแบบพิเศษจะต้องมีอิสระความคล่องตัวในการจัดโครงสร้างองค์กร อัตรากำลังและค่าตอบแทนของตนได้เองตามความเหมาะสม โดยผ่านความเห็นชอบของคณะกรรมการอำนวยการหรือคณะกรรมการบริหาร หรือผู้บังคับบัญชาของหน่วยงานแม่สุดแล้วแต่กรณี

## รายชื่อหน่วยบริการรูปแบบพิเศษ
ในปัจจุบันมีหน่วยบริการรูปแบบพิเศษในประเทศไทย จำนวน 2 หน่วยงาน คือ
* สถาบันส่งเสริมการบริหารกิจการบ้านเมืองที่ดี สังกัดสำนักงานคณะกรรมการพัฒนาระบบราชการ
* สำนักพิมพ์คณะรัฐมนตรีและราชกิจจานุเบกษา สังกัดสำนักเลขาธิการคณะรัฐมนตรี

ในอดีต 

* สำนักงานพัฒนานโยบายสาธารณะ สังกัดสำนักเลขาธิการคณะรัฐมนตรี  (ปัจจุบันยุบเลิกตั้งแต่ 2 สิงหาคม 2550 ตามคำสั่งสำนักนายกรัฐมนตรี ที่ 208/2550)
** 

* สำนักงานบริหารกิจการสถานีวิทยุโทรทัศน์ระบบ ยู เอช เอฟ เฉพาะกิจ สังกัดกรมประชาสัมพันธ์ (ปัจจุบันโอนกิจการเป็นส่วนหนึ่งขององค์การกระจายเสียงและแพร่ภาพสาธารณะแห่งประเทศไทย)

## อ้างอิง

## ดูเพิ่ม
* กระทรวงในประเทศไทย
* รัฐวิสาหกิจไทย
** รายชื่อรัฐวิสาหกิจไทย
* องค์การมหาชน
** รายชื่อองค์การมหาชน
* มหาวิทยาลัยในกำกับของรัฐ
* รายชื่อหน่วยงานของรัฐรูปแบบอื่น
สาคู (ปาล์ม)

left|thumb|การเก็บเกี่ยวแป้งสาคูจากต้น
right|thumb|การกรองแป้งสาคู
**ปาล์มสาคู** () เป็นพืชจำพวกปาล์มชนิดหนึ่ง ซึ่งมีแป้งในลำต้นและนำมาผลิตเป็นสาคู ภาษามลายูเรียก sagu เป็นที่พบตามที่ชื้นแฉะ ถิ่นกำเนิดอยู่ที่นิวกินีและหมู่เกาะโมลุกกะประเทศอินโดนีเซีย และบริเวณใกล้เคียง กระจายพันธุ์ในอินโดนีเซีย มาเลเซีย ปาปัวนิวกินี และตอนใต้ของไทย 

ต้นสาคูที่อายุ 9 ปี ขึ้นไปจะสะสมแป้งในลำต้นมาก เมื่อโค่นต้นจะจะลอกเอาแป้งที่มีลักษณะข้นเหนียวมาทำอาหารได้ เป็นอาหารที่ใช้ในยามขาดแคลนข้าว ในเกาะบอร์เนียว โดยนำแป้งไปใส่ถุงเสื่อแขวนไว้ให้ลอดช่องออกมาเป็นเม็ด ๆ นำไปตากแห้ง แล้วจึงนำไปทำอาหาร เมื่อเริ่มมีพ่อค้าจากจีนและตะวันตกเข้ามาค้าขายในบริเวณหมู่เกาะโมลุกกะ เมื่อได้ชิมอาหารที่ปรุงจากสาคูและมีความชื่นชอบ ทำให้แป้งสาคูกลายเป็นสินค้า ก่อนจะถูกแทนที่ด้วยเม็ดสาคูที่ทำจากแป้งมันสำปะหลัง  แป้งสาคูบริสุทธิ์มีอะไมโลส 27% อะไมโลเพกติน 73%

แป้งจากปาล์มสาคูเป็นอาหารหลักในนิวกินี ส่วนในอินโดนีเซียและมาเลเซียใช้ทำเค้กและคุกกี้ เส้นก๋วยเตี๋ยวและขนมแห้งต่าง ๆ ในสหรัฐใช้ทำคัสตาร์ด ในทางอุตสาหกรรมใช้รักษารูปทรงในการผลิตกระดาษและเส้นใย ผสมในการผลิตไม้อัด ลำต้นอ่อนไส้กลวง และเศษน้ำที่เหลือจากการผลิตแป้งใช้เป็นอาหารสัตว์ เปลือกลำต้นใช้เป็นวัสดุก่อสร้างและเชื้อเพลิง ก้านใบใช้ทำฝาผนัง เพดาน และรั้ว ใบอ่อนใช้สานตะกร้า ยอดอ่อนรับประทานเป็นผัก หนอนของด้วงสาคูนำมารับประทานได้ ในหมู่เกาะโมลุกกะนิยมนำเห็ดฟางที่ขึ้นอยู่ในกากที่เหลือจากการผลิตแป้งมารับประทาน ใบสาคูนำมาเย็บเป็นตับใช้มุงหลังคาและฝาบ้าน ก้านใบนำมาลอกเปลือกนอกออก นำไปจักสานเป็นชะลอมหรือแผงวางของได้ ผลของต้นสาคูรับประทาน ในภาคใต้ของไทยนิยมนำต้นสาคูไปสับใช้เป็นอาหารสัตว์ ไม่ได้นำไปทำแป้งสาคูแล้ว

## อ้างอิง
* เส้นทางขนมไทย.กทม. แสงแดด. 2556. หน้า 61 - 63

หมวดหมู่:พืชที่รับประทานได้
หมวดหมู่:สกุลสาคู
หมวดหมู่:พืชที่ใช้ทำของใช้
อีซีลีเซ็นนิง

**อีซีลีเซ็นนิง** () เป็นรูปแบบในวงกว้างของเพลงยอดนิยมและรูปแบบรายการวิทยุที่เกิดขึ้นในปี 1950 โดยวิวัฒนาการออกมาจากวงดนตรีขนาดใหญ่และเกี่ยวข้องกับ MOR (middle-of-the-road, อยู่ระหว่างสองขั้วที่ต่างกัน) เพลงเป็นจำนวนมากที่เล่นบนสถานีวิทยุ มันครอบคลุมเพลงแนว เอ็กโซติกา บิวตีฟูลมิวสิก ดนตรีเบา ดนตรีเลาจ์ ดนตรีแอมเบียนต์ และ สเปซเอจป็อป ช่วงของ ดนตรีเลาจ์ ได้ครอบคลุมการบรรเลง ด้วยอิทธิพลทางดนตรีซอฟต์ร็อก และ โมเดิร์นอิเล็กทรอนิกส์ ​​(ด้วยอิทธิพลจาก ชิลล์เอาต์ นูแจ๊ส และดาวน์เทมโป) ในขณะที่ยังเหลือประเด็นใจความเกี่ยวกับ เรโทร-สเปซ-เอจ (retro-space-age) ที่เป็นองค์ประกอบทางวัฒนธรรม

หมวดหมู่:รูปแบบรายการวิทยุ
หมวดหมู่:ประเภทดนตรีป็อป
ลูกหมาก

**ลูกหมาก** อาจหมายถึง

* ลูกหมาก (prostate), ชื่อต่อมในมนุษย์เพศชาย รูปร่างคล้ายเนื้อในของผลหมาก อยู่รอบท่อปัสสาวะส่วนต้นใต้กระเพาะปัสสาวะ ทำหน้าที่ผลิตน้ำเลี้ยงเชื้ออสุจิบางส่วน
* ลูกหมาก (bulb, knot หรือ bulbus glandis), ส่วนใกล้โคนลึงค์สุนัขตัวผู้ที่พองขึ้นได้ เพื่อให้ยึดติดกับอวัยวะเพศของตัวเมียในขณะผสมพันธุ์ ซึ่งเรียกว่า ติดเก้ง (tie, tying หรือ knotting)
* ลูกหมาก (ball joint), อุปกรณ์ในส่วนช่วงล่างของรถยนต์ มีหน้าที่บังคับล้อและพวงมาลัยไม่ให้สั่น ทั้งช่วยผ่อนความสะเทือนของตัวรถด้วย
* ลูกหมาก (ball stud), สลักประเภทหนึ่ง มีลักษณะเป็นเกลียว มีสองปลาย และมีหัวมน
* ผลของหมาก
สาคู (ปรง)

**ปรงสาคู** () เป็นพืชท้องถิ่นในประเทศญี่ปุ่น ชื่อสามัญได้แก่ sago cycad บางครั้งเรียก **king sago palm** หรือ **sago palm** แต่เป็นพืชในกลุ่มของปรง ไม่ใช่ปาล์ม พืชชนิดนี้มีพิษในทุกส่วนของพืช แต่สามารถสกัดแป้งไปทำสาคูได้ โดยตัดกิ่ง รากและเมล็ด นำไปบดจนได้แป้ง แล้วล้างอย่างระมัดระวังหลายๆครั้งเพื่อล้างสารพิษออก  แป้งที่เหลือนำมาทำให้แห้งและทำให้สุกด้วยกระบวนการเดียวกับการทำแป้งสาคูจากปาล์ม 
## ความเป็นพิษ
ปรงสาคูเป็นพิษต่อสัตว์มาก รวมทั้งมนุษย์ถ้าถูกย่อย อาการทางคลินิกจะเกิดขึ้นภายใน 12 ชั่วโมงหลังการย่อยได้แก่อาเจียน ท้องร่วง  อ่อนเพลีย เป็นลม การทำงานของตับล้มเหลว
left|thumb|เมล็ดของปรงสาคูที่มีสารพิษ cycasin
ทุกส่วนของพืชเป็นพิษ โดยในเมล็ดมีสารพิษที่เรียกว่า ไซคาซิน (cycasin) ในระดับสูง สารพิษนี้ระคายเคืองต่อระบบทางเดินอาหาร ถ้าได้รับในระดับที่มากพอ จะทำให้ตับทำงานล้มเหลว สารพิษตัวอื่นๆ ได้แก่ Beta-methylamino L-alanine ซึ่งเป็นพิษต่อระบบประสาท และสารพิษที่ยังจำแนกไม่ได้อีกมากที่ทำให้เกิดอัมพาตในวัวควาย

## อ้างอิง

## แหล่งข้อมูลอื่น
*MicrosporophyllMacrosporophyllSeedsVideos  - Flavon's Wild herb and Alpine plants
หมวดหมู่:พืชมีพิษ
หมวดหมู่:พืชที่รับประทานได้
หมวดหมู่:วงศ์ปรง
อิตามิ

**อิตามิ** () เป็นนครในจังหวัดเฮียวโงะ ประเทศญี่ปุ่น มีขนาดพื้นที่ทั้งสิ้น 25.00 ตารางกิโลเมตร มีจำนวนประชากร ณ วันที่ 1 เมษายน ค.ศ. 2023 ประมาณ 196,356 คน

อิตามิเจริญรุ่งเรืองมาตั้งแต่ยุคเซ็งโงกุ อิตามิได้รับการยกฐานะเป็นเทศบาลนครเมื่อวันที่ 10 พฤศจิกายน ค.ศ. 1940 อิตามิเคยได้รับความเสียหายจากเหตุการณ์แผ่นดินไหวใหญ่ฮันชิงอาวาจิ ค.ศ. 1995 แต่สามารถฟื้นฟูเมืองได้อย่างรวดเร็ว

พื้นที่ส่วนใหญ่ของท่าอากาศยานนานาชาติโอซากะ ตั้งอยู่ในเขตเมืองอิตามิ สินค้าที่มีชื่อเสียงของเมืองคือสาเก

## เมืองพี่น้อง
*  ฮัสเซิลต์ ประเทศเบลเยียม
*  ฝัวชาน มณฑลกวางตุ้ง ประเทศจีน

## อ้างอิง

## แหล่งข้อมูลอื่น
* 
*  

หมวดหมู่:นครในจังหวัดเฮียวโงะ
เลซูว์ลิส

**เลซูว์ลิส** () เป็นเทศบาลในประเทศฝรั่งเศส ตั้งอยู่ในจังหวัดเอซอน เป็นชานเมืองด้านตะวันตกเฉียงใต้ของกรุงปารีส อยู่ห่างจากศูนย์กลางของกรุงปารีส 23 กม. (14 ไมล์)

ลเลซูว์ลิส
เมเดยิน

**เมเดยิน** () เป็นเมืองใหญ่เป็นอันดับที่ 2 ของประเทศโคลอมเบีย เป็นเมืองหลักของจังหวัดอันติโอเกีย จากข้อมูลปี ค.ศ. 2018 มีประชากร 2,569,007 คน ตั้งเป็นเมืองใน ค.ศ. 1616 โดยชาวสเปน ในชื่อ *โปบลาโดเดซานโลเรนโซ* (ความหมายคือ "เมืองแห่งนักบุญลอว์เรนซ์") ต่อมาใน ค.ศ. 1675 มาเรียนาแห่งออสเตรีย สมเด็จพระราชินีนาถแห่งสเปน ตั้งชื่อเมืองว่า *บิยาเดนูเอสตราเซญโญราเดลากันเดลาเรียเดเมเดยิน* (ความหมายคือ "เมืองของสตรีของเมเดยิน")

## อ้างอิง

หมวดหมู่:เมืองในประเทศโคลอมเบีย
เกาะอาวาจิ

**เกาะอาวาจิ** () เป็นเกาะในจังหวัดเฮียวโงะ ประเทศญี่ปุ่น ทางทิศตะวันออกของทะเลในเซโตะ อยู่ระหว่างเกาะฮนชูและเกาะชิโกกุ มีขนาดพื้นที่ทั้งสิ้น 592.17 ตารางกิโลเมตร ถือเป็นเกาะที่ใหญ่ที่สุดในทะเลในเซโตะ

"อาวาจิ" มีความหมายว่า "เส้นทางสู่อาวะ" หรือชื่อมณฑลเก่าบนเกาะชิโกกุ ซึ่งปัจจุบันเป็นส่วนหนึ่งของจังหวัดโทกูชิมะ

## ภูมิศาสตร์

เกาะอาวาจิแบ่งแยกกับเกาะฮนชูด้วยช่องแคบอากาชิ และแบ่งแยกกับเกาะชิโกกุด้วยช่องแคบนารูโตะ โดยมีสะพานอากาชิไคเกียวเชื่อมระหว่างโคเบะกับเกาะอาวาจิ ก่อสร้างแล้วเสร็จเมื่อวันที่ 5 เมษายน ค.ศ. 1998 จัดเป็นสะพานแขวนที่ยาวที่สุดอันดับ 2 ของโลก และทางด่วนที่เชื่อมต่อกับสะพานก็กลายเป็นเส้นทางการคมนาคมทางบกหลักระหว่างเกาะฮนชูกับเกาะชิโกกุ บริเวณช่องแคบนารูโตะเป็นแหล่งที่มีน้ำวนจำนวนมากและมีชื่อเสียง

รอยเลื่อนโนจิมะที่เกาะอาวาจิเป็นสาเหตุให้เกิดเหตุการณ์แผ่นดินไหวครั้งใหญ่เมื่อปี ค.ศ. 1995 ความเสียหายบางส่วนจากรอยเลื่อนถูกเก็บรักษาไว้และจัดแสดงไว้ในพิพิธภัณฑ์ เกาะอาวาจิยังเป็นศูนย์กลางแผ่นดินไหวอีกครั้งในปี พ.ศ. 2556 

## ประวัติศาสตร์
จากตำนานในลัทธิชินโต อาวาจิเป็นเกาะแรกในหมู่เกาะโอยาชิมะที่เกิดจากสองเทพคามินามว่าอิซานางิและอิซานามิ อาวาจิมีสถานะเป็นมณฑลในระหว่างคริสต์ศตวรรษที่ 7 ถึง 19 เป็นส่วนหนึ่งของภูมิภาคนังไกโด ปัจจุบัน ประกอบด้วยเทศบาลนครสามแห่ง คือ อาวาจิ ซูโมโตะ และมินามิอาวาจิ

ในเขตเทศบาลนครมินามิอาวาจิทางตอนใต้ของเกาะอาวาจิ มีโรงละครหุ่นอาวาจินิงเงียวโจรุริอายุกว่า 500 ปีจัดแสดงอยู่ที่โรงละครนิงเงียวโจรูริ (人形浄瑠璃館) หุ่นละครอาวาจินับว่าเป็นละครดั้งเดิมที่ได้รับความนิยม แต่จุดเริ่มต้นนั้นมาจากพิธีกรรมทางศาสนา นอกจากนี้ ยังมีสถานที่ท่องเที่ยวที่สำคัญอื่นๆของเกาะอาวาจิ ได้แก่ วัดฮมปูกุ (本福寺) และอาวาจิ ยูเมบูไต

ในปี ค.ศ. 1995 เกิดเหตุการณ์แผ่นดินไหวที่โคเบะ คร่าชีวิตผู้คนไปกว่า 5,502 คน และศูนย์กลางแผ่นดินไหวครั้งนั้นอยู่ที่เกาะอาวาจิ

## เทศบาล
มีเทศบาลที่อยู่เกาะอาวาจิถึง 3 แห่ง คือ: อาวาจิ ซูโมโตะ และมินามิอาวาจิ ทั้งหมดอยู่ในจังหวัดเฮียวโงะ


ไฟล์:Awaji in Hyogo Prefecture Ja.svg|เทศบาลนครอาวาจิ บนเกาะอาวาจิ
ไฟล์:Sumoto in Hyogo Prefecture Ja.svg|เทศบาลนครซูโมโตะ บนเกาะอาวาจิ
ไฟล์:Minamiawaji in Hyogo Prefecture Ja.svg|เทศบาลนครมินามิอาวาจิ บนเกาะอาวาจิ


## คลังภาพ

ไฟล์:Sumoto Castle 02.JPG|ปราสาทซูโมโตะ
ไฟล์:The whirling current in Naruto.JPG|น้ำวนช่องแคบนารูโตะ
ไฟล์:Westin Awaji Island Hotel 02.jpg|โรงแรมเวสเทิร์น เกาะอาวาจิ
ไฟล์:AKNGP08s3200.jpg|อุทยานแห่งชาติอากาชิไคเกียว
ไฟล์:Akashi Bridge.JPG|สะพานอากาชิไคเกียว


## อ้างอิง

## แหล่งข้อมูลอื่น

*  เกาะอาวาจิจากเว็บไซต์จังหวัดเฮียวโงะ
*  สมาคมการท่องเที่ยวอาวาจิ
*  Awaji Island Portal

อาวาจิ
หมวดหมู่:ภาคคันไซ
หมวดหมู่:เกาะในจังหวัดเฮียวโงะ
วงศ์ย่อยหอยมือเสือ

**วงศ์ย่อยหอยมือเสือ** (; วงศ์ย่อย: Tridacninae) เป็นวงศ์ย่อยของหอยสองฝา ในวงศ์ใหญ่ Cardiidae ใช้ชื่อวิทยาศาสตร์ว่า Tridacninae

เป็นหอยสองฝาที่มีขนาดใหญ่ที่สุดในโลก แบ่งออกได้เป็น 2 สกุล 9 ชนิด ได้แก่

**[[Tridacna]]*
***[[Tridacna gigas|T. gigas]]*
***[[Tridacna derasa|T. derasa]]*
***[[Tridacna squamosa|T. squamosa]]*
***[[Tridacna maxima|T. maxima]]*
***[[Tridacna crocea|T. crocea]]*
***[[Tridacna tevoroa|T. tevoroa]]* (เป็นชนิดสุดท้ายเพิ่งพบและรายงานไว้ล่าสุด พบในมหาสมุทรอินเดีย มีลักษณะใกล้เคียงกับ ชนิด*T. squamosa*)

**[[Hippopus]]*
***[[Hippopus hippopus|H. hippopus]]*
***[[Hippopus porcellanus|H. porcellanus]]*
 
หอยมือเสือ มีแหล่งอาศัยดำรงชีวิตอยู่ตามแนวปะการัง พบแพร่กระจายอยู่เฉพาะในทะเลเขตร้อนแถบอินโด-แปซิฟิกเท่านั้น เป็นทรัพยากรสัตว์น้ำที่มนุษย์นำมาใช้ประโยชน์ตั้งแต่สมัยโบราณมาแล้ว เนื้อของหอยมือเสือโดยเฉพาะกล้ามเนื้อยึดเปลือก เป็นอาหารซึ่งมีราคาแพง เป็นที่นิยมบริโภคในหลายประเทศ เปลือกใช้ทำเครื่องใช้, เครื่องประดับ รวมทั้งมุก ซึ่งหอยมือเสือก็สามารถให้ได้เหมือนกัน ส่วนหอยมือเสือขนาดเล็กนิยมนำมาเลี้ยงในตู้ปลาทะเลสวยงาม 

จึงทำให้หอยมือเสือถูกจับขึ้นมาใช้ประโยชน์มากจนเกินกำลังธรรมชาติจะทดแทนได้ทันในทุกแหล่งการแพร่กระจายจนกระทั่งอยู่ในสภาวะใกล้สูญพันธุ์ หรือบางชนิดถูกทำลายจนหมดไปจากบางแหล่ง จึงเป็นหนึ่งในจำนวนสัตว์น้ำที่ได้รับการขึ้นบัญชีในรายชื่อสัตว์และพืชที่ใกล้สูญพันธุ์หรือหายากในอนุสัญญาว่าด้วยการค้าระหว่างประเทศซึ่งชนิดของสัตว์ป่าและพืชป่าที่ใกล้จะสูญพันธุ์ หรือ CITES และจัดอยู่ในบัญชีสัตว์สงวนและคุ้มครองประเภท 2 ตามพระราชบัญญัติสงวนและคุ้มครองสัตว์ป่า พ.ศ. 2535 ของกฎหมายไทย 

ในน่านน้ำไทยพบหอยมือเสืออยู่ทั้งในอ่าวไทยและทะเลอันดามัน พบทั้งหมด 5 ชนิด  จำนวนประชากรหอยมือเสือในน่านน้ำไทยในปัจจุบันมีเหลืออยู่ไม่มาก เนื่องจากหอยมือเสือมีแหล่งอาศัยอยู่ตามแนวปะการังที่มีระดับน้ำไม่ลึกเพราะต้องอาศัยแสงสว่างในการดำรงชีพเพื่อให้สาหร่ายซึ่งอาศัยอยู่ในเนื้อเยื่อสามารถสังเคราะห์แสงได้จึงทำให้หอยมือเสือถูกจับขึ้นมาได้ง่าย  ปัจจุบัน หอยมือเสือทุกชนิดได้มีการเพาะขยายพันธุ์ได้แล้วในประเทศไทย ยกเว้น ชนิด หอยมือเสือยักษ์ (*T. gigas*) เท่านั้น เนื่องจากหาพ่อแม่พันธุ์ไม่ได้
 
## อ้างอิง

## แหล่งข้อมูลอื่น

หมวดหมู่:วงศ์หอยแครง
หอยงวงช้างมุก

**หอยงวงช้างมุก** (; ) เป็นสัตว์น้ำไม่มีกระดูกสันหลังชนิดหนึ่ง อยู่ในไฟลัมมอลลัสคา ชั้นเซฟาโลโพดา 

จัดเป็นหอยงวงช้าง (Nautilidae) ชนิดหนึ่ง  มีลักษณะของเปลือกค่อนข้างโตและมีพื้นสีขาว มีลายสีส้มอมแดง จากบริเวณปากไปจนถึงก้นเปลือกหอย  

โดยเป็นสัตว์ที่มีชีวิตอยู่มาตั้งแต่ยุคก่อนประวัติศาสตร์ โดยมีการพบซากฟอสซิลที่ทะเลเกาะลูซอน ในประเทศฟิลิปปินส์

มีขนาดประมาณ 10–25 เซนติเมตร พบได้ทั่วไปในน่านน้ำเขตอินโด-แปซิฟิก จนถึงฟิลิปปิน, ทะเลญี่ปุ่น, ทะเลซูลู จนถึงเกรตแบร์ริเออร์รีฟ แบ่งออกได้เป็น 2 ชนิดย่อย (ดูในตาราง)  ในน่านน้ำไทยจัดว่าหาได้ยาก โดยจะพบได้น้อยที่ฝั่งทะเลอันดามัน เช่น เกาะอาดัง, หมู่เกาะสิมิลัน, เกาะหลีเป๊ะ โดยไม่พบในอ่าวไทย 

เป็นสัตว์ที่ว่ายและหากินในแถบกลางน้ำและพื้นดิน โดยสามารถดำน้ำได้ถึง 3 กิโลเมตร จับสัตว์น้ำขนาดเล็กกว่า เช่น ปลาหรือกุ้ง เป็นอาหาร รวมทั้งซากสัตว์ทั่วไป

เป็นสัตว์ที่ใช้เนื้อรับประทานได้เช่นเดียวกับหมึกหรือหอยทั่วไป เปลือกใช้ประโยชน์ในการทำเครื่องประดับ  รวมถึงการจัดแสดงในพิพิธภัณฑ์สัตว์น้ำทั่วไป ซึ่งหอยงวงช้างมุกจะไม่ค่อยเคลื่อนไหวมากนัก ทั้งนี้เนื่องจากในธรรมชาติอาศัยอยู่ในน้ำลึก แต่จะลอยตัวนิ่ง ๆ อยู่ข้างตู้มากกว่า อุณหภูมิที่ใช้เลี้ยงจะอยู่ที่ประมาณ 18–20 องศาเซลเซียส และเป็นสัตว์ที่ไม่กินอาหารมากนัก จนสามารถให้อาหารเพียงแค่สัปดาห์ละครั้งหรือ 2 ครั้งเท่านั้น โดยสามารถใช้ไม้เสียบล่อให้มากินหรือให้อาหารเองกับมือได้ นอกจากนี้แล้วในสถานที่เลี้ยงพบว่า หอยงวงช้างมุกสามารถวางไข่ได้ด้วย โดยจะวางไข่ติดกับก้อนหิน ไข่ใช้ระยะเวลาฟัก 8 เดือน หรือมากกว่าขึ้นอยู่กับอุณหภูมิของน้ำ ตัวอ่อนมีเส้นผ่าศูนย์กลางเพียง 3 เซนติเมตร แต่อย่างไรก็ตาม จวบจนปัจจุบันยังไม่สามารถเลี้ยงลูกหอยงวงช้างมุกจนกระทั่งโตเต็มวัยได้ 

## อ้างอิง

## แหล่งข้อมูลอื่น

*[หอยงวงช้าง จาก[youtube|ยูทูป]]

หมวดหมู่:หอยงวงช้าง
หมวดหมู่:สัตว์ที่พบในประเทศออสเตรเลีย
รินาเชนเต

**รินาเชนเต** (Rinascente) คือห้างสรรพสินค้าสัญชาติอิตาลีที่ถือครองโดยเครือเซ็นทรัลของไทย ก่อตั้งเมื่อปี ค.ศ. 1865 โดยสองพี่น้อง ลุยจี (Luigi) และแฟร์ดีนันโด บอกโกนี (Ferdinando Bocconi) ที่นครมิลาน

เมื่อวันที่ 27 พฤษภาคม ค.ศ. 2011 เครือเซ็นทรัลโดยเซ็นทรัลรีเทลได้ซื้อกิจการ 100% ของห้างด้วยเงินทุนจำนวน 260 ล้านยูโร (ราว 11,000 ล้านบาท) ซึ่งเครือเซ็นทรัลคาดการว่า จะคืนทุนในระยะเวลา 8 ปี

ปัจจุบันห้างมีสาขารวม 11 สาขา ทั้งหมดตั้งอยู่ในอิตาลี ได้แก่ สาขามิลาน, โรม (2 สาขา), ฟลอเรนซ์, กาตาเนีย, คัลยารี, ปาแลร์โม, เจนัว, ปาโดวา, มอนซา และตูริน 

## อ้างอิง

## แหล่งข้อมูลอื่น
* เว็บไซต์ทางการ  

หมวดหมู่:กลุ่มเซ็นทรัล
หมวดหมู่:บริษัทค้าปลีกของไทย
หมวดหมู่:บริษัทอิตาลีที่ก่อตั้งในปี พ.ศ. 2408
นกกาน้ำปากยาว

**นกกาน้ำปากยาว** (; ) เป็นนกในวงศ์นกกาน้ำ (Phalacrocoracida) พบตามแหล่งน้ำของอนุทวีปอินเดีย ออกไปทางตะวันตกถึงรัฐสินธ์ และทางตะวันออกถึงประเทศไทยและกัมพูชา ชอบอยู่รวมกันเป็นกลุ่ม มีความแตกต่างจากนกกาน้ำเล็ก (*P. niger*) ที่มีขนาดใกล้เคียงกันคือ ตาสีฟ้า หัวเล็ก หน้าผากลาด มีปากยาวแคบโค้งเป็นตะขอที่ปลายปาก

## ลักษณะ
คล้ายนกกาน้ำใหญ่ แต่ขนาดเล็กกว่า ปากเรียวบางกว่า หัว คอ และลำตัวด้านล่างดำ คอ ใต้คอ กลางอก และกลางท้องอาจมีสีขาวแซม หลังน้ำตาลเหลือบเป็นมัน ในขนชุดผสมพันธุ์ หัว คอ อก และลำตัวด้านล่างดำเป็นมัน หน้าผากและเหนือตามีขีดขาวเล็ก ๆ กระจาย ข้างหัวด้านท้ายมีกระจุกขนสีขาว

## พฤติกรรมและสถานะ
เมื่อเวลาบินมักจะยืดคอไปตรง ๆ ว่ายน้ำและจับปลาได้เก่ง แต่เมื่อขึ้นแล้วต้องกางปีกผึ่งให้แห้ง ในประเทศไทยจัดเป็นสัตว์ป่าคุ้มครอง ปัจจุบัน มีแหล่งเพาะขยายพันธุ์แหล่งใหญ่ คือที่ ป่าชายเลนในตำบลโคกขาม อำเภอเมือง จังหวัดสมุทรสาคร

## อ้างอิง

## แหล่งข้อมูลอื่น

ปากยาว
หมวดหมู่:นกที่พบในประเทศไทย
หมวดหมู่:สัตว์ป่าคุ้มครอง
หมวดหมู่:นกที่พบในประเทศอินเดีย
ตัวร์ ดาร์จอง

right|thumb|บรรยากาศหน้าภัตตาคารตัวร์ ดาร์จอง

**ตัวร์ ดาร์จอง** (,) เป็น ภัตตาคาร ที่เก่าแก่และโด่งดังที่สุดแห่งหนึ่งใน ฝรั่งเศส และตั้งอยู่ที่ กรุงปารีส

**ภัตตาคารตัวร์ ดาร์จอง** ก่อตั้งขึ้นเมื่อปี ค.ศ. 1582 (พ.ศ. 2125) ได้รับการอุปถัมภ์จาก พระเจ้าอองรีที่ 4 แห่งฝรั่งเศส จึงทำให้มีกษัตริย์และบุคคลสำคัญจากทั่วโลกมาเสวยและรับประทานอาหารที่นี่เป็นจำนวนมาก

หนึ่งในนั้นคือ พระบาทสมเด็จพระจุลจอมเกล้าเจ้าอยู่หัว เมื่อครั้งเสด็จประพาสยุโรปทั้ง 2 ครั้งได้เสด็จมาเสวยพระกระยาหารที่ภัตตาคารแห่งนี้โดยในการประพาสยุโรปครั้งที่ 2 เสด็จมาถึง 2 ครั้งและพระกระยาหารที่ทรงโปรดปรานคือ **เป็ดราดซอสเลือด** ซึ่งเลือดเป็ดที่นำมาราดเนื้อเป็ดนั้นทางร้านได้นำ กระดูกและเนื้อบางส่วนมาเข้าเครื่องบดและบดจนเป็นเนื้อเดียวกันออกมาเป็นน้ำซอสซึ่งสมเด็จพระพุทธเจ้าหลวงทรงเรียกว่า **เป็ดอัด** โดยเป็ดจานที่พระองค์เสวยนั้นเป็นจานที่ ๒๘๓๔๘

## อ้างอิง
* สารคดี ๑๐๐ ปี ไกลบ้าน ตามเสด็จพระพุทธเจ้าหลวง ตอน เสด็จประพาสฝรั่งเศส (ปารีส ครั้งที่ 1 20 มิถุนายน พ.ศ. 2450)

หมวดหมู่:ภัตตาคารในปารีส
เหรียญชัย

**เหรียญชัย** หรือ **เหรียญนารายณ์บันฦๅชัย** () คือ เหรียญพระราชทานเป็นที่ระลึกแก่ผู้ที่ได้ปฏิบัติราชการในคราวสงครามโลกครั้งที่หนึ่ง ซึ่งสถาปนาและพระราชทานโดย พระบาทสมเด็จพระมงกุฎเกล้าเจ้าอยู่หัว และออกแบบโดย หม่อมเจ้าอิทธิเทพสรรค์ กฤดากร

## ประวัติ
สมเด็จพระเจ้าบรมวงศ์เธอ กรมพระยาดำรงราชานุภาพ ทรงพระนิพนธ์เกี่ยวกับประวัติของเหรียญชัยไว้ ดังนี้

เหรียญชัยนี้ พระบาทสมเด็จพระมงกุฎเกล้าเจ้าอยู่หัว ทรงพระกรุณาโปรดเกล้าฯให้ หม่อมเจ้าอิทธิเทพสรรค์ กฤดากร เป็นผู้ออกแบบ

## ลักษณะ
เหรียญชัยนี้มีแค่ชนิดเดียว เป็นเหรียญทองสัมฤทธิ์รูปกลม
* **ด้านหน้า** ตรงกลางเป็นรูปนารายณ์บันฦๅชัย
* **ด้านหลัง** มีอักษรว่า "มหาสงครามเพื่ออารยธรรม" มีห่วงสำหรับห้อยแพรแถบ 

80px|border **แพรแถบ** เป็นสีรุ้ง กว้าง 3.7 ซม. ซึ่งสีแถบแพรของเหรียญนี้เป็นสีตามข้อตกลงของที่ประชุมของฝ่ายสัมพันธมิตร ใช้ประดับที่อกเสื้อเบื้องซ้าย

## เหรียญชัยในสงครามโลกครั้งที่ 1 ของประเทศต่าง ๆ

## ดูเพิ่ม
* เหรียญงานพระราชสงครามทวีปยุโรป

## อ้างอิง

หมวดหมู่:เหรียญราชอิสริยาภรณ์ไทย‏‎
นกกาน้ำใหญ่

thumb|''Phalacrocorax carbo''

**นกกาน้ำใหญ่** (; )   เป็นนกในวงศ์นกกาน้ำ (Phalacrocoracidae)  กระจายพันธุ์ในโลกเก่าและชายฝั่งมหาสมุทรแอตแลนติกของทวีปอเมริกาเหนือ

## ลักษณะ
นกกาน้ำใหญ่เป็นนกขนาดใหญ่สีดำ มีหลายขนาดตามแต่แหล่งการกระจายพันธุ์ หนัก 1.5 ถึง 5.3 กิโลกรัม ซี่งโดยทั่วไปแล้วหนัก 2.6 ถึง 3.7 กิโลกรัม ยาว 70 ถึง 102&nbsp;เซนติเมตร ช่วงปีกกว้าง 121 ถึง 160&nbsp;เซนติเมตร หางยาว ปากสีน้ำตาลอมเหลือง ตาสีฟ้า  หน้าสีเหลือง ขนที่ท้ายทอยเป็นสันแหลม มีถุงคออยู่ระหว่างโคนปากกับคอหอย ด้านหน้าสีเหลือง ด้านหลังสีเทา  นกโตเต็มวัยมีแต้มสีขาวที่ต้นขาในฤดูผสมพันธุ์

## พฤติกรรม
มีการอยู่รวมกันเป็นฝูง ดำน้ำและว่ายน้ำจับปลากินได้คล่องแคล่วมาก แต่เมื่อขึ้นมาแล้วต้องกางปีกเพื่อผึ่งให้แห้ง เนื่องจากในขนไม่มีน้ำมันเคลือบเหมือนนกเป็ดน้ำ ในประเทศไทยจัดเป็นสัตว์ป่าคุ้มครอง ในการสำรวจในปี พ.ศ. 2559 ในประเทศไทยไม่พบเลย จึงทำให้ไม่ทราบว่าสูญพันธุ์ไปแล้วหรือไม่จากประเทศไทย

## อ้างอิง
*Sibley, C. G., & Monroe, B. L. (1990).  *Distribution and taxonomy of birds of the world*.  New Haven CT: Yale University Press.
*Ian Sinclair, Phil Hockey and Warwick Tarboton, *SASOL Birds of Southern Africa* (Struik 2002) ISBN 1-86872-721-1

## แหล่งข้อมูลอื่น

* http://www.mchportal.com/photography-galleries/macro-and-nature-mainmenu-52/birds-mainmenu-54/869-phalacrocorax-carbo-cormorant-albino.html 
* Great Cormorant videos, photos & sounds on the Internet Bird Collection
*Ageing and sexing (PDF) by Javier Blasco-Zumeta 

หมวดหมู่:สัตว์ป่าคุ้มครอง
หมวดหมู่:นกกาน้ำ
กาน้ำใหญ่
หมวดหมู่:นกที่พบในประเทศนิวซีแลนด์
หมวดหมู่:นกที่พบในประเทศปากีสถาน
หมวดหมู่:นกที่พบในประเทศออสเตรเลีย
หมวดหมู่:นกที่พบในประเทศอินเดีย
หมวดหมู่:นกที่พบในประเทศอินโดนีเซีย
สุริยา ดอมไธสง

**สุริยา ดอมไธสง** เกิดเมื่อวันที่ 20 มกราคม พ.ศ. 2524 เกิดที่จังหวัดบุรีรัมย์ ประเทศไทย สุริยาเคยเล่นให้กับ
สโมสรฟุตบอลแบงค็อกยูไนเต็ด มาก่อน แล้วยังถูกสโมสรฟุตบอลฝั่งมาเลเซียคือ สโมสรฟุตบอลกลันตัน ยืมตัวไปเล่น 1 ปี ใน พ.ศ. 2548 และในปี พ.ศ. 2550 และ พ.ศ. 2551 ได้ถูก  สโมสรฟุตบอลเอสซีจี เมืองทองฯ ยูไนเต็ด และ สโมสรฟุตบอลวัวชน ยูไนเต็ด ยืมตัวไปเล่นตามลำดับ ปัจจุบันในปี พ.ศ. 2552 เขาได้ย้ายไปเล่นให้กับ สโมสรฟุตบอลบุรีรัมย์ ยูไนเต็ด ที่บ้านเกิดของเขา โดยสุริยาถนัดในตำแหน่ง กองหน้า

## การติดทีมชาติไทย
สุริยาได้ลงเล่นให้กับทีมชาติไทยในปี พ.ศ. 2547 โดยเขาได้ลงเล่น 26 นัด ทำประตูไปได้ 2 ประตู 
## แหล่งข้อมูลอื่น
* http://www.burirampea.com/th/home.php 

หมวดหมู่:นักฟุตบอลชายชาวไทย
หมวดหมู่:นักฟุตบอลจากจังหวัดบุรีรัมย์
หมวดหมู่:ผู้เล่นในไทยลีก
หมวดหมู่:ผู้เล่นสโมสรฟุตบอลแบงค็อก ยูไนเต็ด
หมวดหมู่:ผู้เล่นสโมสรฟุตบอลกลันตัน
หมวดหมู่:ผู้เล่นสโมสรฟุตบอลเมืองทอง ยูไนเต็ด
หมวดหมู่:ผู้เล่นสโมสรฟุตบอลบุรีรัมย์ ยูไนเต็ด
หมวดหมู่:ผู้เล่นสโมสรฟุตบอลสุรินทร์ ซิตี้
นิ้วหัวแม่มือ

**นิ้วหัวแม่มือ** หรือ **นิ้วโป้ง** () เป็นนิ้วแรกของมือในทั้งหมด 5 นิ้ว

## วิวัฒนาการ
นิ้วหัวแม่มือได้มีส่วนช่วยมนุษย์ในการปรับพัฒนากลไกให้ดีมากขึ้น ซึ่งทำให้มนุษย์ได้ฝึกทักษะการจับ และการสร้างเครื่องมือของบรรพบุรุษ

## กายวิภาคศาสตร์ของมนุษย์
### กระดูก
โครงกระดูกของนิ้วหัวแม่มือประกอบไปด้วย กระดูกฝ่ามือของนิ้วหัวแม่มือ ซึ่งเชื่อมโยงกับกระดูกข้อมือ โดยติดกับข้อต่อฝ่ามือ และกระดูกดิสทอล ซึ่งกระดูกเซซามอยด์ก็ร่วมอยู่ด้วย (อยู่ในกระดูกฝ่ามือ) และมีกระดูกนิ้วมือท่อนต้น ,กระดูกนิ้วมือท่อนกลาง และกระดูกนิ้วมือท่อนปลาย

### กล้ามเนื้อ

## อ้างอิง

หมวดหมู่:นิ้วมือ
ไอมิ เองูจิ

**ไอมิ เองูจิ** () เป็นตัวละครไอดอลญี่ปุ่น สร้างขึ้นด้วยวิธีก่อจินตภาพด้วยคอมพิวเตอร์ (computer-generated imagery) หรือซีจีไอ (CGI) โดยนำอวัยวะของสมาชิกหกคนของกลุ่มเอเคบีโฟร์ตีเอต มาประกอบกัน คือ ตาจาก มาเอดะ อัตสึโกะ (Atsuko Maeda), จมูกจาก อิตาโนะ โทโมมิ (Tomomi Itano), ปากจากชิโนดะ มาริโกะ (Mariko Shinoda), ผมกับร่างกายจากโอชิมา ยูโกะ (Yūko Ōshima), เค้าโครงจากทาคาฮาชิ มินามิ (Minami Takahashi) และคิ้วจากวาตานาเบะ มายุ (Mayu Watanabe) ตามลำดับ และยูกะริ ซาซากิ (Yukari Sasaki) พากย์เสียง

ไอมิปรากฏตัวครั้งแรกเมื่อเดือนมิถุนายน 2011 โดยขึ้นปกนิตยสาร *[[Weekly Playboy|วีกลีเพลย์บอย]] (Weekly Playboy)* และแสดงโฆษณาทางโทรทัศน์ให้แก่กูลิโกะ (Glico) ขณะนั้น มีการประกาศว่า เธอเป็นสมาชิกคนใหม่ของกลุ่มดังกล่าว และให้ประวัติอย่างเป็นทางการว่า เธออายุสิบหกปี และเป็นชาวเมืองไซตะมะทางเหนือของกรุงโตเกียว อย่างไรก็ดี บรรดาผู้สนับสนุนและผู้ติดตามเอเคบีโฟร์ตีเอตกรุ๊ปเริ่มตั้งข้อสงสัยเกี่ยวกับเธอในเวลาไม่ช้า บริษัทกูลิโกะจึงแถลงเมื่อวันที่ 19 มิถุนายน 2011 ว่า เธอไม่ได้มีตัวตนจริง แต่เป็นเพียงกราฟิกส์ที่บริษัทสร้างขึ้นมาเพื่อใช้ประชาสัมพันธ์สินค้าเท่านั้น ยังให้ผู้ชื่นชอบเธอผิดหวังเป็นอันมาก

## อ้างอิง

หมวดหมู่:สมาชิกของเอเคบีโฟร์ตีเอต‎
หมวดหมู่:ตัวละครชาวญี่ปุ่น
นิวโค้ก

**นิวโค้ก** () เป็นการเปลี่ยนสูตรของ**[[โคคา-โคล่า]]** ซึ่งบริษัทโคคา-โคลา นำออกวางขายใน ค.ศ. 1985 แทนสูตรเดิมของเครื่องดื่มอัดลมชั้นนำของบริษัทฯ โคคา-โคล่า (หรือเรียกว่า **โค้ก**) นิวโค้กเดิมไม่มีชื่อแยกต่างหากเป็นของตน เพียงแต่รู้จักกันว่า "รสชาติใหม่ของโคคา-โคล่า" กระทั่ง ค.ศ. 1990 จึงได้มีการเปลี่ยนชื่อเป็น **โคคา-โคล่า 2** (Coca-Cola 2) และถูกยกเลิกจำหน่ายในเดือนกรกฎาคม ค.ศ. 2002

ปฏิกิริยาของสาธารณชนอเมริกันต่อการเปลี่ยนแปลงนั้นเป็นไปในเชิงลบ และนิวโค้กเป็นความล้มเหลวทางการตลาดครั้งใหญ่ การนำโค้กสูตรเดิมกลับมาวางขาย และเปลี่ยนชื่อเป็น "โคคา-โคล่าคลาสสิก" ส่งผลให้ยอดขายเพิ่มขึ้นอย่างมีนัยสำคัญ จนนำไปสู่ข้อสังเกตว่าการนำสูตรนิวโค้กมาวางขายนั้นเป็นเพียงแผนการตลาด

## อ้างอิง

หมวดหมู่:เครื่องดื่มโคล่า
หมวดหมู่:โคคา-โคล่า
หมวดหมู่:ผลิตภัณฑ์ที่ออกในปี พ.ศ. 2528
โคมาเอะ

**โคมาเอะ** () เป็นเทศบาลนครแห่งหนึ่งที่ตั้งอยู่ในส่วนตะวันตกของมหานครโตเกียว ประเทศญี่ปุ่น  โคมาเอะมีจำนวนประชากรประมาณ 83,218 คน มีความหนาแน่นของประชากร 13,000 คนต่อตารางกิโลเมตร มีขนาดพื้นที่ทั้งสิ้น  เป็นเทศบาลที่มีขนาดพื้นที่เล็กที่สุดในมหานครโตเกียว และเป็นเทศบาลนครที่มีขนาดพื้นที่เล็กเป็นอันดับสองของประเทศ รองจากเทศบาลนครวาราบิ จังหวัดไซตามะ

## ภูมิศาสตร์
thumb|ภาพถ่ายดาวเทียมของโคมาเอะ

### เทศบาลโดยรอบ
* มหานครโตเกียว
** เขตเซตางายะ
** นครโชฟุ
* จังหวัดคานางาวะ
** นครคาวาซากิ

## ประชากร
จากข้อมูลสำมะโนของญี่ปุ่น ประชากรของโคมาเอะเพิ่มขึ้นอย่างรวดเร็วในช่วงทศวรรษ 1950 และ 1960 และเริ่มคงที่ในช่วง 40 ปีที่ผ่านมา

## การขนส่ง
### รถไฟ
* 18px รถไฟฟ้าโอดะกีว: สายโอดะกีวโอดาวาระ
** สถานี:  – 
* หมายเหตุ: พื้นที่ทางตอนเหนือของโคมาเอะสามารถเข้าถึงสถานีรถไฟของสายเคโอที่ตั้งอยู่ในนครโชฟุที่อยู่ใกล้เคียง ซึ่งอยู่ใกล้กว่ารถไฟฟ้าโอดะกีวสายโอดาวาระ

### ทางหลวง
โคมาเอะไม่มีทางหลวงแผ่นดินหรือทางด่วนสายใดผ่าน
## อ้างอิง

## แหล่งข้อมูลอื่น
* 
* เว็บไซต์ทางการเทศบาลนครโคมาเอะ 


หมวดหมู่:นครในโตเกียว
หมวดหมู่:โตเกียวตะวันตก